TV-stjernen og eks-senatoren er død
Skuespilleren og den tidligere senatoren døde hjemme i Nashville søndag av en form for lymfekreft, kunngjør de etterlatte ifølge Variety. – Det er med tungt hjerte og dyp sorg at vi deler nyheten om at vår bror, ektemann, far og bestefar fredfullt har sovnet inn med familien rundt seg, sier de pårørende. Thompson spilte rollen som statsadvokat Arthur Branch i krimserien «Law & Order» i fem år, fra 2002-2007. Han har også vært å se i «Sex og Singelliv» og «Wiseguy». I tillegg har han hatt roller i filmer som «Die Hard 2», «Jakten på Rød Oktober», «Days of Thunder» og «In the Line of Fire».De senere årene spilte Thompson i serier som «The Good Wife» og «Life on Mars». Så sent som tidligere i høst dukket han opp på kinolerretet i USA i dramaet «90 Minutes in Heaven». Thompson var senator fra 1994 til 2002. Da unnlot han å stille til gjenvalg. I 2008 kastet han seg inn i nominasjonskampen for å bli nominert til republikanernes presidentkandidat. VGs kommentator omtalte ham den gangen som «en ny Ronald Reagan». Krigen mot terror og kampen mot offentlige utgifter sto høyt på Thompsons prioriteringsliste. Han trakk seg imidlertid ut av presidentkampen etter noen får primærvalg på grunn av lunken respons. Thompson var ikke bare knallhard advokat på TV-skjermen. Han var utdannet advokat også i virkeligheten og gjorde seg bemerket som etterforsker i Watergate-skandalen, som førte til at president Richard Nixon trakk seg i 1973. Her kan du minnes: Disse tok vi farvel med i 2014Thompson etterlater seg kona Jeri Kehn Thompson (49) og parets to små barn – i tillegg til tre voksne barn fra et tidligere ekteskap. «Thompson er ingen mystisk mann, i motsetning til mange av de andre presidentkandidatene. Han er nede på jorden med en sunn ambisjon om å leve et fullverdig liv. Han plages ikke av usikkerhet. Han liker seg selv, og det er noen av det som er sjarmerende med ham, skrev Mark Halpern i boken «The undecided voters guide to the next president»» i 2009.Flere kjendiser har uttrykt sin sorg på Twitter, deriblant artist Tim McGraw, tidligere visepresident Al Gore, talkshow-vert Larry King og tidligere presidentkandidat Mitt Romney. Thompson var selv ivrig på Twitter til inntil nylig. Our family was saddened to hear of the passing of Senator Fred Thompson. He was a good man and our prayers are with his family — Tim McGraw (@TheTimMcGraw)02.11.15, 12:57 My condolences to Fred’s beloved family.” https://t.co/y9NoIu7oG3 (6/6) — Al Gore (@algore)02.11.15, 03:44 Fred Thompson, a man of character, commitment and enormous presence has been taken home. https://t.co/MV56wFnudu — Mitt Romney (@MittRomney)02.11.15, 02:20 Sry to learn of Fred Thompson's death. Whether acting or representing TN, he was genuine & comfortable being himself https://t.co/NceOXpIsOg — Larry King (@kingsthings)02.11.15, 01:56
Fred Thompson, kjent fra blant annet «Die Hard» og «Law & Order», ble 73 år.